
Број: 05-511-30/2021
Датум: 18.07.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ГОД“ д.о.о. Зворник, за издавање еколошке дозволе за погон за производњу ламелираних елемената од дрвета, столарије, резане грађе и пелета који се налази у насељу Челопек бр. 266, град Зворник, од 07.05.2021.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „ГОД“ д.о.о. Зворник, ЕКОЛОШКА ДОЗВОЛА за погон за производњу ламелираних елемената од дрвета, столарије, резане грађе и пелета који се налази у насељу Челопек бр. 266, град Зворник, на грађевинским парцелама означеним као к.п. број: 5359/1, 5359/2, 5359/3 и 5360/5 К.О. Зворник. 
2. Опис активности и постројења за које се издаје еколошка дозвола:
Погон за резану грађу (брента) предузећа „ГОД“ д.о.о. Зворник, налази се у насељу Челопек  са лијеве стране магистралног пута Зворник – Бијељина. Технолошки процес односи се на поступак прераде сировине (трупаца) у резану грађу, затим се врши сортирање и боља класа одлази на сушење а затим у погон за финализацију, а лошија класа се продаје као резана грађа. Капацитет бренте је сса 500 m3/мјесец прерађеног дрвета. Пројектовани капацитет постројења за производњу пелета износи 4 t пелета/дан.
Еколошка дозвола се издаје за сљедеће објекте:

· Пословно-стамбени објекат 

· Трафостаница 

· Хала за производњу елемената 

· Хала за производњу столарије 

· Лакирница 

· Котларница са силосом 

· Сушара I

· Сушара II

· Сушара III

· Алатница са котловницом и силосом 

· Брента 

· Надстрешница 

· Магацин пиљевине 

· Пелетара 

· Магацин пелета 

Технолошки поступак састоји се из сљедећих фаза:
· Пријем, истовар и ускладиштење трупаца

· Резање трупаца
· Складиштење и природно просушивање резане грађе,

· Парење,

· Сушење у сушарама.

3. Инвеститор „ГОД“ д.о.о. Зворник,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „ГОД“ д.о.о. Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Мјере за спречавање или смањeње емисије букe
· Све вањске манипулативне и радне површине које нису покривене чврстом подлогом асфалтирати/бетонирати. 
· Правилном организацијом пословања избјегавати стварање гужве и застоја, закрчености локације.
· Унутар круга објекта смањити брзину транспортних средстава на 10 km/h.
· Цијели производни погон редовно одржавати и водити рачуна о организацији рада у циљу отклањања настајања гужве и застоја.

· Сву насталу пиљевину пнеуматским системом одводити у филтер силосе, силосе за пиљевину.

· Да би се ублажио повећани ниво буке која настаје при раду опреме и машина првенствено се морају редовно вршити испитивања опреме и машина и одржавати исте према упутству произвођача.

· Испитивања опреме и машина мора се вршити у складу са Законом о заштити на раду („Службени гласник РС“, број: 01/08, 13/10) односно у складу са Правилником о поступку и роковима превентивних и периодичних прегледа и испитивања опреме за рад и превентивних и периодичних испитивања услова радне средине („Службени гласник РС“, број: 66/08) и Правилником о мјерама и нормативима заштите на раду на оруђима за рад („Службени лист СФРЈ", број: 18/91).

· Одржавати заштитни зелени појас од дрвећа и жбуња на граничним дијеловима предметне локације.
· Током обављања производног процеса производње затварати врата и прозоре објекта ради спречавања ширења буке у животну средину.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољашњу средину неће емитовати буку преко дозвољеног нивоа.

· Побољшати звучну изолацију постављањем звучних баријера на стране објекта који су окренути према најближим стамбеним објектима.

· Рад објекта обављати у једној смјени.

· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).
3.3.2.    Мјере за спречавање или смањивање емисија у ваздух
· Користити нискосумпорна горива као енергенте.

· Дрвену прашину и пиљевину на предметној лоакцији аспирирати и отпрашивати помоћу инсталираних аспирационих система и транспортовати пнеуматским цјевоводом у силос, комору унутар хале и полузатворени бокс за пиљевину. 
· Смањити на најмању могућу мјеру емисије загађујућих материја у ваздух уз примјену најбоље расположивих технологија.

· Редовно одржавати систем одсиса пиљевине и дрвне прашине.

· Редовно одржавати заптивеност цијеви којим се транспортује пиљевина у складиште пиљевине.
· Редовно чишћење насталог талога пиљевине са кровова објекта.
· Вањски депо пиљевине код бренте по могућности наткрити због евентуалног дизања и расипања пиљевине услијед јаких вјетрова.
· Редовно провјеравати заптивеност система одсиса.

· На мјестима на којим се уочи ширење пиљевине у околину конструкцијским рјешењима извршити побољшања у циљу спречавања даљег ширења емисије прашине и пиљевине у околину.

· Вршити редовну контролу и одржавање инсталација и опреме.

· Вршити редовну техничку контролу транспортних и радних средстава у циљу смањења издувних гасова и смањења буке.

· На видним мјестима поставити знак "Забрањено пушење".

· Хигијенским мјерама континуирано спријечавати накупљање прашине, пиљевине и ситног древног отпада на локацији како би се спријечило разношење у околину.

· Све манипулативне површине редовно чистити, прати и одржавати да би се спријечиле прекомјерне концентрације прашине и дрвог отпада око објекта.

· Проводити све мјере и радње у циљу заштите од пожара.

· У току љетних мјесеци и код јачих вјетрова вршити квашење (прскање водом) зоне кретања возила на предметној локацији ради спречавања подизања дифузне прашине.

· Редовно контролисати рад котлова и сушара те вршити провјеру емисија загађујућих материја у ваздух из постројења на локацији.

· За рад котлова користити искључиво енергент у складу са техничким карактеристикама котла (дрво и дрвени отпад).

· Вршити редовно чишћење димњака котловнице.

· Котлови, сигурносни системи и инсталације, морају се осигурати од смрзавања.

· Котлови морају бити технички исправни, прегледани и атестирани ради спречавања емисија буке.

· Уређаји, односно постројења која емитују буку морају бити атестирани, односно морају бити конструисани као изоловани, тако да у сполјну средину неће емитовати буку преко дозвољеног нивоа.

· Трупце допремати помоћу камиона са кипером и директно истоварати на одређено мјесто на локацији, да би се спријечило привремено депоновање и додатна манипулација трупцима која би била узрок стварања додатних количина дифузне прашине.

· На слободним и рубним површинама локације формирати и редовно одржавати вегетацијску зону ради смањења утицаја аерозагађења и нивоа буке.

· Дрвну прашину и пиљевину на предметној локацији аспирирати и отпрашивати помоћу инсталираних аспирационих система и транспортовати пнеуматским цјевоводом у силосе са циклонима. 
· Смањити на најмању могућу мјеру емисије загађујућих материја у ваздух уз примјену најбљје расположивих технологија.

· На силосу за прикупљање пиљевине намјењене за даљу употребу у процесу производње, инсталирати гумено цријево са дозатором „сурлом“ како би се избјегла емисија прашине у околину приликом претовара пиљевине у намјенски транспортни контејнер за пиљевину.
· Вршити редовну контролу добавног и одсисног система ваздуха на лакирници, сензора и  филтера.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
3.3.3. Мјере за заштиту воде и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарне и фекалне отпадне воде одводити у јавну канализацију у складу са Правилником.
· Оборинске воде са крова објекта системом хоризонталних и вертикалних олука одводити у отворени канал и испуштати у природни реципијент.
· Отпадне воде са манипулативних површина путем сливника, механички пречишћавати у сепаратору уља и масти. Механички пречишћене отпадне воде упуштати у крајњи реципијент - јавну канализацију.
· Садржаји из сепаратора масти и уља сваких 15-30 дана празнити и чистити, садржај одлагати у намјенску затворену пластичну бурад и исту предавати предузећу за откуп овакве врсте отпада.

· Правилно одржавање сепаратора:

а) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном

· Издвојене течности из сепаратора, до момента одвоза, чувати у намјенским водонепропусним бачвама, адекватно ускладиштеним.
· На предметној локацији одржавати дренажни систем којим ће се оборинске воде са манипулативних и паркинг површина одводити у крајњи реципиент. 

· Претакање разних моторних уља у намјенске затворене металне бачве за складиштење и превоз вршити искључиво на водонепропусним површинама. 

· Избјегавати нестручну манипулацију како би се избјегле акцидентне ситуације излијевања и пролијевања течних материја које могу негативно утицати на животну средину. 

· Прије одлагања амбалажу контаминирану опасним супстанцама што више испразнити од производа, не испуштати препарате у канализацију и воде.
· Забрањено је просипање и излијевања било каквих хемијских супстанци којима се манипулише у објектима у канализациони систем и кориштење материјала који садрже штетне и токсичне материје.
· Вршити редовну контролу механизације у циљу спрјечавања цурења уља из машина.

· Све отпадне воде треба третирати на начин да се не угрози квалитет подземних, површинских вода и земљишта.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају акцидентног излијевања нафте и нафтних деривата на локацији користити комерцијална патентирана средства-апсорбенс за упијање нафтних деривата (пијесак и слично).
· Употребљени апсорбенс и друге загађене материје збринути као опасни отпад.
· Обезбједити одговарајуће количине апсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Спријечити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.4.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Контејнери/канте за складиштење свих врста отпада на локацији јасно означени типом и нивоом опасности.

· Спријечити неконтролисано расипање отпада.

· Мјешовити комунални отпад одлагати у више пластичних канти. Исти редовно одвозити од стране локалног комуналаног предузећа по унапријед склопљеном Уговору са овлаштеним оператером.

· Обезбједити довољне количине апсорбента а за контаминирани апсорбент обезбједити затворено метално буре, са јасно означеним натписом опасан отпад и исти збрињавати у сарадњи са овлаштеном организацијом.

· Опасан отпад (зауљени отпад, контаминирани апсорбент, отпадне материјале контаминиране опасним суспстанцама, амбалажу) потребно је обезбједити намјенске затворене посуде или контејнере за опасан отпад које осигуравају безбједно чување и преношење опасног отпада.

· Опасан отпад на локацији отпремати по настајању количине рентабилне за отпрему, а складиштење отпада на локцији не смије бити дуже од 12 мјесеци од момента настајања.

· Два пута годишње у сарадњи са овлаштеним оператером вршити чишћење и пражњење сепаратора.

· Контролисати провођење Плана управљања отпадом од стране одговорнг лица.

· Поставити упозоравајуће табле са упутама и забранама.

· Инвеститор је дужан склопити Уговоре о збрињавању свих врста отпада у сарадњи са овлаштеним предузећем у складу са законским и подзаконским актима из области управљања отпадом.

· Водити мјесечну и годишњу евиденцију о количинама насталог отпада.
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити током рада пословног објекта
	Шифра
	Назив отпада

	 03 
	ОТПАД ОД ПРЕРАДЕ ДРВЕТА И ПРОИЗВОДЊЕ ПЛОЧА И НАМЈЕШТАЈА, ЦЕЛУЛОЗЕ, ПАПИРА И КАРТОНА

	03 01 
	Отпад од прераде дрвета и производње панела и намјештаја

	03 01 01
	Отпадна кора и плуто

	03 01 04* 
	Пиљевине, струготине, отпаци од резања дрва, дрво, иверице фурнир који садрже опасне супстанце

	03 01 05 
	Пиљевине, струготине, отпаци од резања дрва, дрво, иверице фурнир који не садрже опасне супстанце 

	03 01 99 
	Отпади који нису другачије спецификовани

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 
	Отпадна моторна уља, уља за мјењаче и подмазивање 

	13 02 06 *
	Синтетичка моторна уља, уља за мјењаче и подмазивање

	13 05
	Садржај сепаратора уље / вода

	13 05 07*
	Зауљена вода из сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТРЕРСКИ  МАТЕРИЈАЛИ И ЗАШТИТНЕ  ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО


	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 03
	Дрвена амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 
	Апсорбенти, филтерски материјали, крпе за брисање, заштитна одјећа 

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ

	20 01
	Одвојено сакупљене фракције 

	20 01 40
	Метали

	20 03
	Остали општински отпади 

	20 01 23*
	Одбачена опрема која садржи  флуоро - хлороугљеникводонике

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)           
             3.3.5.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење.

· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.6.   Мјере након затварања постројења
· Сав настали чврсти и течни отпада уклонити са локације. 

· У случају уклањања опреме са локације водити рачуна да не дође до испуштања штетних материја у земљиште и површинске воде, као ни других материја које могу негативно утицати на квалитет вода и водених екосистема.

         3.4. Инвеститор, „ГОД“ д.о.о. Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
4.1. Вриједности квалитета ваздуха – измерене вриједности загађујућих материја из котловнице морају бити усклађене са Правилником о мјерама за спријечавање и смањење загађивања ваздуха и побољшање квалитета ваздуха („Службени гласник РС“, број 03/15, 51/15 и 47/16).
Табела бр. 2: Граничне вриједности емисија за постојећа мала постројења на течна горива као енергент:
	Полутант/параметар
	Врста постројења
	Гранична вриједност*


	Димни број
	Постројења топлотне снаге
11 до 5MW 
	≤1 

	Угљен моноксид
	Постројења топлотне снаге<400 kW 
	175 mg/Nm3 

	Оксиди азота (изражени као NO2) 
	Постројења код којих је темпетарута воде у котлу нижа од 110 °C, a надпритисак већи  од 0,05 MPa 
	100 mg/Nm3 


Напомена: *ГВ приказане за нова мала постројења (Постојећа мала постројења за сагоријевање ускладиће вриједности емисија са одредбама горе поменутог правилника за нова постројења најкасније пет година од дана ступања на снагу истог).
          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела бр. 3: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент,  морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01). 
Табела бр. 4: Дозвољене граничне вриједности параметара у отпадним водама које се могу испуштати у јавну канализацију:

	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Алкалитет
	Mg.CaCO3/l
	-

	   4.
	Електропроводљивост
	µS/cm
	-

	5.
	Остатак испарења на 105◦ С
	mg/l
	500

	6.
	Остатак - нефилтрабилни
	mg/l
	-

	7.
	Остатак - филтрабилни
	mg/l
	-

	8.
	Укупне суспендоване материје 
	g/m3
	500


	9.
	Растворени кисеоник
	mg/l

% zasićenja
	-

	10.
	БПК5
	mg/l
	Не нормира се

	11.
	ХПК
	mg/l
	Не нормира се

	12.
	Амонијачни азот
	mg/l
	40

	13.
	Амонијак
	mg/l
	-

	14.
	Нитритни азот
	mg/l
	10

	15.
	Нитратни азот
	mg/l
	-

	16.
	Укупни азот по Кејхлдалу
	mg/l
	100

	17.
	Укупни фосфор
	mg/l
	5

	18.
	Масти уља
	mg/l
	-

	19.
	Гвожђе
	mg/l
	Без ограничења

	20.
	Кадмијум
	mg/l
	50

	21.
	Манган
	mg/l
	500

	22.
	Никл
	mg/l
	50

	23.
	Олово
	mg/l
	500

	24.
	Укупни хром
	mg/l
	1000

	25.
	Цинк
	mg/l
	2000


5. Мониторинг
         5.1.  Одговорно лице „ГОД“ д.о.о. Зворник, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр. 5: План мониторинга животне средине на локацији погона
	Предмет

мониторинга
	Параметар који се

осматра
	Мјесто вршења

мониторинга
	Вријеме и начин вршења мониторинга

	Разлог због чега се врши мониторинг одређеног параметра

	Одговорност


	Емисија буке

	Интезитет нивоа буке

Дневни ниво буке

Ноћни ниво буке

	На границама локације према стамбеним објектима и код најближе стамбене јединице
	Два (2) пута

годишње.

	Вриједновање утицаја продуковане буке на најближе стамбене објекте.

	Извођач

/специјализована фирма 

Надзор:

Инвеститор или овлаштена особа

	Емисије у ваздух из постројења за сагоријеваање

	Параметри стања

издувних гасова: удио О2
Полутант: димни број, CO и NO2

	На излазу из димоводног канала

	Једном (1) годишње


	Да се утврди вриједност загађујућих материја које се емитују из постројења за сагоријевање

	Извођач

/Фирма специјализована за мониторинг

Ваздуха. Надзор:
Инвеститор или овлаштена особа

	Квалитет

вода
	Општи хемијски и физичко-хемијски параметри према Правилнику о условима за испуштање отпадних вода у јавну канализацију („Службени гласник Републике Српске", број 44/01).
	Послије пречишћавања на сепаратору масти и уља а прије испуштања у крајњи реципиент

	Једном (1) годишње

	Одређивање утицаја ефлуента на реципијент;

Пројектовање система за третман отпадне воде

	Извођач

 Фирма специјализована за мониторинг

Вода.

Надзор:

Инвеститор или овлаштена особа

	Квалитет земљишта

	Физичко хемијски параметри (тешки метали, минерална уља)

	У кругу парцеле на мјесту акцидента

	У случају акцидентне ситуације један (1) узорак за одређивање контаминираности или по налогу еколошког инспектора
	Утврђивање степена и врсте евентуалне контаминираности земљишта у случају акцидента

	Извођач

/специјализована фирма 

Надзор:

Инвеститор или овлаштена особа


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „ГОД“ д.о.о. Зворник, дана 07.05.2021.год., поднео је Градској прави Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за погон за производњу ламелираних елемената од дрвета, столарије, резане грађе и пелета који се налази у насељу Челопек бр. 266, град Зворник, на грађевинским парцелама означеним као к.п. број: 5359/1, 5359/2, 5359/3 и 5360/5 К.О. Зворник.
         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/23 од 05.10.2023.год. Докази уз захтјев и План управљања отпадом су саставни дио овог Рјешења.

Инвеститор је уз Захтјев за издавање еколошке дозволе, поред Доказа број радног налога: 600-229/21 од јуна.2021.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-17-000 571 од 03.07.2017.год.
· Рјешење,  Општинска управа Зворник, Одјељење за просторно уређење,  број: 04-361-262/02 од 26.12.2002.год.
· Земљишнокњижни извадак, К.О. Зворник, бр. зр. улошка: 5600, нар. број: 1630/2002 од 31.12.2002.год.
· Рјешење,  Општинска управа Зворник, Одјељење за просторно уређење,  број: 04-361-198/04 од 02.11.2004.год.
· Скица, Одјељење за просторно уређење, од 18.02.2011.год.
· Скица, Одјељење за просторно уређење, од 02.03.2004.год.
· Скица снимања, Републичка управа за геодетске и имовинско – правне послове Бања Лука, ПЈ Зворник, КО Зворник, број плана:11, од 19.10.2001.год.
· Рјешење,  Административна служба Општине Зворник, Одјељење за просторно уређење,  број: 04-361-166/06 од 13.12.2006.год.
· Рјешење, Одјељење за просторно уређење, Градска управа Града Зворник, број: 04-361-130/2017 од 07.12.2017.год.

· Рјешење, Републичка управа за геодетске и имовинско – правне послове Бања Лука, број: 21.21/952.1-1392/19 од 26.08.2019.год.
· Ситуациони план, РГУ ПЈ Зворник, од октобра 2018.год.
· Рјешење о употребној дозволи, Одјељење за просторно уређење, Градска управа Града Зворник, број: 04-361-176/2020 од 12.01.2021.год.

· Рјешење о издавању накнадне грађевинске дозволе, Одјељење за просторно уређење, Градска управа Града Зворник, број: 04-361-127/2019 од 20.08.2019.год.

· Ситуациони план, РГУ ПЈ Зворник, од октобра 2019.год.
· Рјешење о употребној дозволи, Одјељење за просторно уређење, Градска управа Града Зворник, број: 04-361-177/2020 од 12.01.2021.год.

· Посједовни лист – препис број: 1487/6, Републичка управа за геодетске и имовинско правне послове ПЈ Зворник, број: за интерну употребу од 11.02.2021.год.

· Посједовни лист – препис број: 1487/4, Републичка управа за геодетске и имовинско правне послове ПЈ Зворник, број: 21.21-952.1-1-11101/2011 од 24.11.2011.год.

· Извјештај о отпадним водама, број: 099-II/2021 од 11.03.2021.год, „SISTEM QUALITA’S“ Пале.
· Извјештај о мјерењу квалитета ваздуха, број: 048-III/2021 од 10.03.2021.год, „SISTEM QUALITA’S“ Пале.
· Лист непокретности – извод број: 1/6, Републичка управа за геодетске и имовинско – правне послове Бања Лука, ПЈ Зворник, К.О. Зворник, број: 21.21-952.1-2-524/2020 од 22.07.2020.год.

· Доказ о уплати градске административне таксе.

         Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 12.05.- 11.06.2021. год. У Законом предвиђеном року од 30 дана  извршен је један јавни увид у захтјев и приложену документацију, од стране Мирјане Драгутиновић из насеља Челопек број 265, Зворник. 
        Јавни увид је извршен дана 20.05 2021.године са почетком у 8:45 часова, у просторијама Одјељења за стамбено комуналне послове и послове саобраћаја, Градске управе Града Зворника у присуству овог органа. Заинтересована страна Мирјана Драгутиновић је детаљно извршила увид у приложену документацију и захтјев предузећа „ГОД“ д.о.о. Зворник и дана 24.05.2021.године на протокол Градске управе Града Зворника доставила је Приговор у писменој форми са фотографијама.
        Након истека рока за јавни увид у спис број: 05-511-30/2021 надлежни орган је размотрио уложени приговор и дописом број: 05-511-30/2021 од 16.06.2021.године обратио се подносиоцу Захтјева „ГОД“ д.о.о. Зворник да у складу са Приговором странке Мирјане Драгутиновић, путем овлаштене институције изврши измјену и дораду Доказа уз захтјев, број радног налога: 600-229/21 од јуна.2021.године израђени од стране  овлаштене институције „В&З-ЗАШТИТА“ д.о.о. Бања Лука, и наложи додатне мјере за отклањање неправилности при раду објекта - погона за производњу ламелираних елемената од дрвета, столарије, резане грађе и пелета  који се налази у насељу Челопек бр. 266, град Зворник, на грађевинским парцелама означеним као к.п. број: 5359/1, 5359/2, 5359/3 и 5360/5 К.О. Зворник. О предузетом кораку Обавјештењем од 18.06.2021.године информисана је Мирјана Драгутиновић.

        Дана 29.06.2021. године овом органу достављени су допуњени докази уз захтјев за предметни објекат у складу са Приговором странке Мирјане Драгутиновић и дописом овог органа.

        По истом основу покренут је поступак и код надлежне градске инспекције Града Зворника, те је поступајући по захтјеву странке Мирјане Драгутиновић, еколошки инспектор дана 28.06.2021.године донјео Рјешење број: 09-511-6/21 којим се налаже предузимање мјера са циљем смањења буке која се емитује из производног погона предузећа „ГОД“ д.о.о. Зворник.     Предметно рјешење је достављено и овом надлежном органу као и допис - Достава информације од стране еколошког инспектора Града Зворника упућен Републичкој управи за инспекцијске послове Бања Лука, број: сл. од 01.07.2021.године.
         Разматрајући Рјешење еколошке инспекције број: 09-511-6/21 од 28.06.2021.године овај орган је поступио по чл. 132. Закона о општем управном поступку („Службени гласник Републике Српске“, број: 13/02, 87/07, 50/10 и 66/18) и донјео Закључак о прекиду поступка, дана 05.07.2021.године. Закључак је достављен одговорном лицу предузећа „ГОД“ д.о.о. Зворник, Мирјани Драгутиновић и градском еколошком инспектору.
        Еколошки инспектор Града Зворника је обавјестио овај орган о прекиду поступка који се води при том органу под бројем 09-511-6/21,  Закључком донјешеним дана 03.09.2021.год., услијед покретања поступка за добијање локацијских услова за изградњу звучне баријере код Одјељења за просторно уређење Града Зворника од стране предузећа „ГОД“ д.о.о. Зворник а све у складу са  чл. 132. Закона о општем управном поступку („Службени гласник Републике Српске“, број: 13/02, 87/07, 50/10 и 66/18).
        Дана 20.06.2024.године надлежном орану за издавање еколошке дозволе Града Зворника од стране еколошког инспектора достављена је информација да је поново покренут поступак који је раније обустављен закључком број 09-511-6/21 од 03.09.2021.године. Поновном покретању поступка претходило је окончање изградње и легализације звучног зида који се водио код одјељења за просторно уређење Града Зворника за предузеће „ГОД“ д.о.о. Зворник. Овом органу доставњено је Рјешење о изадавању употребне дозволе заштитног звучног зида предузећа „ГОД“ д.о.о. Зворник, број: 04-361-207/2024 од 27.05.2024.године као и Записник о мјерењу индикатора буке, број: 602-Z-127/24 од 28.03.2024.године урађен од стране лиценциране установе „В&З-ЗАШТИТА“ д.о.о. Бања Лука.
        Од момента подношења захтјева до рјешавања истог дошло је до промјене Правилника којим се врши мјерење буке те се умјесто Правилникао дозвољеним границама интензитета звука и шума („Службени лист БиХ“, брoj 46/89) примјењује Правилник о граничним вриједностима интензитета звука („Службени гласник Републике Српске“, број 02/23).
        Разматрајући горе наведено овај орган је утврдио да су се стекли услови за наставак поступања по предметном захтјеву предузећа „ГОД“ д.о.о. Зворник за издавање еколошке дозволе за погон за производњу ламелираних елемената од дрвета, столарије, резане грађе и пелета који се налази у насељу Челопек бр. 266, град Зворник, на грађевинским парцелама означеним као к.п. број: 5359/1, 5359/2, 5359/3 и 5360/5 К.О. Зворник те је приступио доношењу рјешења о издавању еколошке дозволе и одлучио као у диспозитиву овог рјешења. 
        Инвеститор је уз Захтјев приложио Доказе у којима се наводи сљедеће: 

        Пословно стамбени објекат се састоји од канцеларије директора, књиговодства, ресторана, два WC – а, двије оставе и ходника. Хала за производњу елемената се веже за управну зграду. У производној хали налазе се средства рада за производњу дрвених елемената. Иза производне хале налазе се котао за сушару, сушара и котао за централно гријање. Хала за производњу столарије се састоји од производног погона, алатнице, просторије за окивање столарије и WC – а. Магацински простор за складиштење готових производа се налази на спрату. На бренти се врши прерада обловине у дрвене елементе потребне за производни процес предузећа. Трупци јеле, смрче, букве и храста допремају се камионима и истоварају аутодизалицом. Сортирају се по пречнику и квалитету и одлажу на одређеној површини. Трупци се режу на трачној пили трупчари на стандарде сортименте. Крајчење и пререзивање резане грађе врши се на циркулару, попречном пререзивачу. Манипулација са трупцима и сортиментима врши се аутодизалицом, чеоним и бочним виљушкарем, те ланчаним и ваљкастим транспортерима. Лакирница за потребе производње-финалне обраде дрвета се налазити у склопу постојећег производног објекта столарије, смјештена у мањем пословном простору. Састоји се од двије просторије гдје се у једној врши лакирање дрвених елемената а у другој природно сушење. У лакирници се користе боје на воденој бази и налазе се у одвојеном дијелу просторије за сушење елемената.
        Карактеристике, димензије, квадратура, капацитет производње и локација појединих цијелина у погону „ГОД“ д.о.о. Зворник наведене су у сљедећој табели:
	Р.бр 
	Објекат 
	Карактеристике (димензије, квадратура, капацитет) 
	Локација 

	1 
	Пословно-стамбени објекат 
	Стамбени (92,77 m2) – Пословни (95,21 m2) 
	к.п. број 5359/1 

К.О. Зворник 

	2 
	Трафостаница 
	Снага 250 кW 
	к.п. број 5359/1 

К.О. Зворник 

	3 
	Хала за производњу елемената 
	површина 1077 m2 – капацитет 100 m3 готових емената/мјесец 
	к.п. број 5359/1 

К.О. Зворник 

	4 
	Хала за производњу столарије 
	површина 934,80 m2 – капацитет 200 готових отвора/мјесец 
	к.п. број 5359/1 

К.О. Зворник 

	5 
	Лакирница 
	површина 252,08 m2 
	к.п. број 5359/1 

К.О. Зворник 

	6 
	Котларница са силосом 
	7,20 m x 4,80m(котловница) + 5,80m x 4,80m (силос) 
	к.п. број 5359/1 

К.О. Зворник 

	7 
	Сушара I 
	30 m3 
	к.п. број 5359/1 

К.О. Зворник 

	8 
	Сушара II 
	100 m3 
	к.п. број 5359/2 

К.О. Зворник 

	9 
	Сушара III
	120 m3 
	к.п. број 5359/2 

К.О. Зворник 

	10 
	Алатница са котловницом и силосом 
	Алатница 67,7 m2 + котларница 40 m2 + силос 200 m3 
	к.п. број 5359/2 

К.О. Зворник 

	11 
	Брента 
	површина 522,44 m2 – капацитет 500 m3/мјесец 
	к.п. број 5359/2 

К.О. Зворник 

	12 
	Надстрешница 
	површина 325,95 m2 
	к.п. број 5359/2 

К.О. Зворник 

	13 
	Магацин пиљевине 
	површина 320,77 m2 
	к.п. број 5359/3 и 5360/5 

К.О. Зворник 

	14 
	Пелетара 
	површина 227,52 m2 – капацитет 4 тоне/дан 
	к.п. број 5360/5 

К.О. Зворник 


         У доказима је описано сљедеће: потенцијални извори буке су 3 циклонска одвајача на крову котларнице 1 и два циклонска одвајача на крову котларнице 2 са свим прикључним пнеуматским цијевима за транспорт пиљевине и дрвног отпада, затим потенцијални извор загађења ваздуха у виду два димњака из котловница, 2 вентилациона испуста на сушари 1 и 4 вентилациона испуста на сушари 2 која су директно окренута према индивудалним стамбеним јединицама на сусједним парцелама као и транспортни пнеуматски цјевовод који пиљевину из производног погона одводи у силос за пиљевину.

        Циклонски одвајачи (2 комада) изнад алатнице: пречник једног циклонског одвајача је ɸ1000 mm са мотором чија је снага 11 кW који се налази у дну и налази се у затвореном простору. Други циклонски одвајач је пречника ɸ1200 mm са мотором чија је снага 11 кW који се налази у дну и налази се у затвореном простору. пречник вентилацијских цијеви је ɸ300 mm.

Ови циклонски одвајачи се не користе тренутно, служе само као испомоћ ако дође до загушења других или у случају квара на активним циклонским одвајачима.
       Циклонски одвајачи (3 комада) изнад котларнице: пречник циклонских одвајача је ɸ1000 mm. Висина ових циклонских одвајача је 5 m. Мотор који служи за покретање једног циклонског одвајача је 11 кW са пречником вентилацијских цијеви од ɸ300 mm а друга цва циклонска одвајача користе мотор снаге од 35 кW са пречником вентилацијских цијеви од ɸ450/2 mm. Ови циклонски одвајачи су извор емисије буке у животну средину па је инвеститор извршио изолацију истих.

        Циклонски одвајач (1 ком) код бренте: пречник циклонског одвајача је ɸ1200 mm са мотором чија је снага 11 кW који се налази у дну и налази се у затвореном простору. Пречник вентилацијских цијеви је ɸ300 mm. Овај циклонски одвајач купи пиљевину са бренте и лагерује је на отворени избетонирани депо за пиљевину. Инвеститору је наложено да изврши покривку овог депоа пиљевине како се неби пиљевина распростирала у животну средину ван граница парцеле инвеститора.

       Котао 1 није у фукцији а користи димоводне цијеви пречника ɸ300 mm и висине 6 m. Снага котла 1 је 0,5 МW. Котао 2 је у функцији континуирано и служи за загријавање сушара, пречник димног одвода из котла је ɸ400 mm висине 11 m.

        Процес сушења дрвне масе врши се у сушарама I, II и III). Са обје стране сушара се налазе вентилациони отвори кроз које се вентилатором ослобађа нагомилала влага која се ослобађа од дрвне масе. Приликом загријавања сушаре, ослобађа се влага из дрвне масе која у одређеном тренутку даје сигнал рачунару који препознаје задате параметре и отвара клапне на вентилацијским отворима. Процес одвлаживања (размјењивачима влаге) је такав да се смјерови одвођења влаге ослобођене са дрвне масе мјењају свака два сата тако да се клапне на вентилацијским отворима отварају 2 сата са сјеверне стране (која је окренута према индивидуалним стамбеним објектима) а потом се затварају и отварају клапне са јужне стране. То се ради из разлога да се дрвна маса постепено и равномјерно одвлажава да неби дошло до нежељеног пуцања дрвета.

         Цијевовод за транспорт пиљевине из производног погона до силоса пиљевине је постављен дуж сјеверне стране парцеле уз предметни објекат а повезан је на вентилатор који је смјештен у затвореној и обложеној просторији. Дужина цјевода који пнеуматским путем носи пиљевину из процеса производње до силоса за пиљевину је ccа 110 m са пречником цијеви од ɸ350 mm и снагом електромотора вентилатора од 18 kW.

        Електрична енергија се обезбјеђује преко стубне трафостанице СТС 10/0,4 kV,која се налази на предметној локацији.

        Пројектовани капацитет постројења за производњу пелета износи 4 t пелета/дан. У процесу производње користе се двије врсте сировине за производњу пелета: уситњена дрвна маса и крупни дрвени отпад. Сировина за производњу пелета набавља се из сопствене производње. Капацитет бренте је сса 500 m3/мјесец прерађеног дрвета. 
          Инвеститор је дужан да се придржава и сљедећег: 
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- Мирјани Драгутиновић, Челопек 
- архива

- евиденцији

